Where Did You Sleep Last Night

«Where Did You Sleep Last Night», også kjent som «In The Pines» og «Black Girl», er en tradisjonell amerikansk folkesang som i hvertfall kan dateres tilbake til 1870-tallet. Man tror den originalt er sør-appalachiansk. Identiteten til sangens forfatter er ukjent, men den er blitt fremført av en rekke artister som Lead Belly, Bill Monroe, Doc Watson, Pete Seeger, Bob Dylan, Chet Atkins, Grateful Dead, Connie Francis, Mark Lanegan, Nirvana, Dolly Parton, og Smog.

Tidlig historie 
Som de fleste tradisjonelle folkesanger ble «Where Did You Sleep Last Night» overført muntlig fra generasjon til generasjon. Den første nedskrevne versjonen dukket opp i 1917 og var utarbeidet av Cecil Sharp. Den besto bare av en melodi og fire linjer. Linjene gikk slik:

Black girl, black girl, don't lie to me
Where did you stay last night?
I stayed in the pines where the sun never shines
And shivered when the cold wind blows

I 1925 ble sangen spilt inn på en fonografsylinder av en folkesangsamler. Det følgende året ble det gjort en rekke kommersielle innspillinger av varierende hillbilly-band.

Noen versjoner av sangen nevner en fatal togulykke, og inneholder et vers med linjene: 
The longest train I ever sawWent down the Georgia line. 
Disse variantene er noen ganger kjent som «The Longest Train».

Noterte innspillinger/framføringer 
Lead Belly: Ifølge Alan Lomax lærte den amerikanske folkemusikeren Lead Belly (Huddie William Ledbetter) «Where Did You Sleep Last Night» fra den nedskrevne 1917-versjonen og fra den innspilte 1925-versjonen. Lead Belly bidro til å popularisere sangen ved å spille inn et halvt dusin versjoner mellom 1944 og 1948, oftest under tittelen «Black Girl» eller «Black Gal». Lead Bellys første utførelse, spilt inn for Musicraft Records i New York i februar 1944, er nok den mest kjente versjonen.

 Sangen ble framført av Bob Dylan den 4. november 1961 i Carnegie Hall i New York. Dylan framførte den på nytt 12. januar 1990 på Tod's Place, New Haven, Connecticut

 Jackson C. Frank: Sangen er på den andre CD-en i «Blues Run The Game» som «In The Pines».

 The Pleazers: Det australske rockebandet spilte inn sangen som «Poor Girl». Opprinnelig benyttet de navnet «Black Girl», men skiftet tittel for at det ikke skulle bli oppfattet som rasistisk.

Grateful Dead: Det amerikanske rockebandet Grateful Dead spilte inn sangen den 7. juli 1966. Den dukker opp som «In The Pines» på deres samleboks fra 2001, "The Golden Road".

 Long John Baldry: «Black Girl» er på utgivelsen It Ain't Easy, en bluespreget plate, produsert av Rod Stewart og Elton John. Baldry sang sammen med Maggie Bell.

 Mark Lanegan: En elektrisk versjon av «Where Did You Sleep Last Night» ble først spilt inn i august 1989. Denne er på hans debut-soloalbum The Winding Sheet. I 2006 turnerte The Twilight Singers med Lenegan som gjestevokalist der han framførte sangen flere ganger.

 Nirvana: Det amerikanske grungebandet Nirvana framførte sangen flere ganger på begynnelsen av 1990-tallet. Sangeren Kurt Cobain ble introdusert for Lanegans versjon og spilte til og med gitar på hans innspilling. Som Lanegan pleide Cobain å ‘skrike’ det siste verset. Den akustiske framføringen i 1993 på Nirvanas MTV Unplugged in New York ble applaudert av fans og anmeldere. På plate dukket den opp på den påfølgende MTV Unplugged in New York og på b-sporet av Pennyroyal Tea (single) begge det følgende året. En demoversjon spilt inn hjemme av Kurt Cobain er utgitt på Nirvanas samleboks, With The Lights Out. Det ‘skrikende’ siste verset forekommer ikke her.

Dolly Parton: Et live-opptak fra 1994 ble gitt ut på hennes album Heartsongs: Live From Home under tittelen «In The Pines». «It's easy to play, easy to sing, great harmonies and very emotional,» sa Parton om sangen, som hun lærte av eldre familiemedlemmer. «The perfect song for simple people.»

Ralph Stanley og Jimmy Martin: En versjon dukker opp som «In The Pines» på deres første album fra 2005, First Time Together.

Dukker opp i... 

...Filmer:

Det er mulig å høre den på slutten av Wild River, en film fra 1960, regissert av Elia Kazan.

Noen få linjer er sunget av Sissy Spacek, som spilte Loretta Lynn, i filmen fra 1980, Coal Miner's Daughter.

Lead Belly's versjon er med i skrekkfilmen fra 1997 I Know What You Did Last Summer.

...Skuespill:

Sangen dukker opp i skuespillet fra 1958, A Taste of Honey, av den britiske dramatikeren  Shelagh Delaney. Den er sunget av karakteren Josephine, som bytter ut replikken «Black girl» med «Black boy». «The black boy», heter i skuespillet Jimmy og er en svart seiler Josephine forelsket seg i.

Eksterne lenker   
 

Sanger